**Салық салу саласындағы**

**әкімшілік құқық бұзушылық**

Салықтық құқық бұзушылық жасау, құқық бұзушыға әкімшілік жауапкершілік шараларын қолданудан туындайтын жағымсыз салдардың басталуына әкеліп соғады.

Салықтық құқық бұзушылық үшін туындайтын әкімшілік құқық бұзушылық ескерту, әкімшілік айыппұл, сондай – ақ қосымша жазалар-лицензияның қолданылуын тоқтата тұру, әкімшілік құқық бұзушылық нысаны немесе құралы болып табылатын заттарды тәркілеу, сонымен қатар әкімшілік құқық бұзушылық жасау салдарынан алынған мүлік түрінде қарастырылады.

Осылайша, Қазақстан Республикасы «Әкімшілік құқық бұзушылық туралы» Кодексінің 16-тарауымен салық салу саласында әкімшілік құқық бұзушылық үшін жауапкершілік қарастырылған.

Сондай-ақ мемлекеттік кірістер органдары жоғарыда көрсетілген Кодекстің 195, 272, 275, 283, 284, 288, 463 баптарымен көзделген әкімшілік құқық бұзушылық туралы істерді қарайды.

Нұр-Сұлтан қаласы Алматы ауданы бойынша Мемлекеттік кірістер басқармасымен Қазақстан Республикасының "Әкімшілік құқық бұзушылық туралы" Кодексімен көбінесе: салық төлеушімен мемлекеттік кірістер органдарына салық есептілігін уақытылы тапсырмағандығы үшін, салық төлеушімен мемлекеттік кірістер органдарының және олардың уәкілетті тұлғаларының заңды талаптарын орындамағаны үшін (272, 288-баптар), Қазақстан Республикасының Этил спирті мен алкоголь өнімінің өндірілуін және айналымын мемлекеттік реттеу туралы заңнамасын бұзғаны үшін (463, 283-баптар) әкімшілік жауапкершілікке тартылады.